Zimske olimpijske igre (ZOI) u Pekingu 2022., koje su u tijeku, služe kao poticaj za zimske sportove u Kini, navedeno je u nedavnom izvješću singapurskih novina na kineskom jeziku Lianhe Zaobao.
Kao dio svoje kandidature za organizaciju ZOI-a 2022., Kina je obećala da će promicati zimske sportove, s ambicioznim ciljem angažiranja 300 milijuna ljudi u zimskim sportovima.
Službene brojke objavljene prošlog mjeseca su pokazale kako je Kina premašila cilj, s 346 milijuna ljudi koji su sudjelovali u zimskim sportovima u Kini do kraja prošlog listopada, stoji u izvješću.
Otkako je Kina 2015. osvojila natječaj za organizaciju Zimskih olimpijskih igara, diljem zemlje su izgrađena skijališta i klizališta, uključujući zatvorena klizališta i skijališta sa "suhim snijegom" u južnoj tropskoj pokrajini Hainan.
Kineska industrija zimskih sportova je do kraja 2020. zabilježila tržišnu vrijednost od 600 milijardi juana, stoji u izvješću koje je prošlog mjeseca objavio Colliers International. Isto izvješće je predvidjelo kako će industrija zimskih sportova u Kini od 2025. zakoračiti u zrelu fazu, s očekivanom vrijednošću od bilijun juana.